title: 2011 m. spalio 20 d. Tarybos įgyvendinimo reglamentas (ES) Nr. 1049/2011, kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 1 dalis

text:
21.10.2011

               LT

               Europos Sąjungos oficialusis leidinys

               L 276/2

         TARYBOS ĮGYVENDINIMO REGLAMENTAS (ES) Nr. 1049/2011
   2011 m. spalio 20 d.
   kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnio 2 dalį,
   atsižvelgdama į 2011 m. rugpjūčio 1 d. Tarybos reglamentą (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 11 straipsnio 1 dalį,
   kadangi:

               (1)

               2011 m. rugpjūčio 1 d. Taryba priėmė Reglamentą (ES) Nr. 753/2011;

               (2)

               2011 m. spalio 4 d. pagal Saugumo Tarybos rezoliucijos 1988 (2011) 30 punktą įsteigtas Jungtinių Tautų Saugumo Tarybos komitetas patvirtino trijų asmenų įtraukimą į asmenų, grupių, įmonių ir subjektų, kuriems taikomos ribojamosios priemonės, sąrašą;

               (3)

               Reglamento (ES) Nr. 753/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti asmenys įtraukiami į Reglamento (ES) Nr. 753/2011 I priede pateiktą sąrašą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2011 m. spalio 20 d.

            Tarybos vardu

            Pirmininkas

         M. SAWICKI

      (1)  OL L 199, 2011 8 2, p. 1.

      PRIEDAS

         1 STRAIPSNYJE NURODYTŲ ASMENŲ SĄRAŠAS

                  1)

                  Faizullah Noorzai Akhtar Mohammed Mira Khan (alias: a) Hajji Faizullah Khan Noorzai, b) Haji Faizuulah Khan Norezai, c) Haji Faizullah Khan, d) Haji Fiazullah Khan, e) Haji Faizullah Khan Noori, f) Haji Faizullah Noor, g) Haji Pazullah Noorzai, h) Haji Mullah Faizullah).
                  Titulas: Haji. Adresas: Boghra kelias, Miralzei kaimas, Chamanas, Baluchistano provincija, Pakistanas.
                  Gimimo data: a) 1962 m., b) 1961 m., c) 1968–1970 m.
                  Gimimo vieta: a) Lowy Kariz, Spinboldako rajonas, Kandaharo provincija, Afganistanas, b) Kadanay, Spinboldako rajonas, Kandaharo provincija, Afganistanas.
                  Pilietybė: Afganistano.
                  Kita informacija: a) iškilus Talibano finansininkas; b) nuo 2009 m. vidurio Talibano kovotojams tiekė ginklus, šaudmenis, sprogmenis ir medicininę įrangą; rinko lėšas Talibanui ir rengė mokymus Afganistano ir Pakistano pasienio regione; c) anksčiau organizavo ir finansavo Talibano operacijas Kandaharo provincijoje, Afganistane; d) nuo 2010 m. vyko į Dubajų (Jungtiniai Arabų Emyratai) bei Japoniją ir ten turėjo įmonių; e) priklauso nurzajų genčiai, miralzajų pogenčiui; f) Malik Noorzai brolis; g) tėvo vardas – Akhtar Mohammed (alias: Haji Mira Khan).
                  Įtraukimo į JT sąrašą data: 2011 10 4.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Faizullah Noorzai Akhtar Mohammed Mira Khan buvo iškilus Talibano finansininkas, per kurį vyresnieji Talibano lyderiai investuodavo lėšas. Iš paramos teikėjų Persijos įlankoje jis surinko daugiau nei 100 000 USD Talibanui, o 2009 m. atidavė dalį savo pinigų. Jis taip pat finansiškai rėmė Kandaharo provincijos Talibano vadą ir teikė finansavimą Talibano ir „Al Kaida“ kovotojų, kurie turėjo vykdyti išpuolius prieš koalicines ir Afganistano karines pajėgas, mokymams remti. Nuo 2005 m. vidurio Faizullah organizavo ir finansavo Talibano operacijas Kandaharo provincijoje, Afganistane. Faizullah ne tik teikė finansinę paramą, bet ir kitais būdais sudarė palankesnes sąlygas rengti Talibano mokymus ir operacijas. Nuo 2009 m. vidurio Faizullah Talibano Pietų Afganistano kovotojams tiekė ginklus, šaudmenis, sprogmenis ir medicininę įrangą. 2008 m. viduryje Faizullah buvo atsakingas už Talibano savižudžių sprogdintojų apgyvendinimą ir jų perkėlimą iš Pakistano į Afganistaną. Faizullah Talibanui taip pat tiekė priešlėktuvines raketas, padėjo Talibano kovotojams judėti Helmando provincijoje, Afganistane, sudarė palankesnes sąlygas vykdyti Talibano savižudžių susisprogdinimo operacijas ir davė radijo imtuvus bei transporto priemones Talibano nariams Pakistane.
                  Nuo 2009 m. vidurio Faizullah vadovavo Afganistano ir Pakistano pasienio regione esančiai medresei (religinė mokykla), kurioje buvo surinkta dešimtys tūkstančių dolerių Talibanui. Faizullah medresės patalpos buvo naudojamos Talibano kovotojams skirtiems mokymams kaip pasigaminti ir naudoti savadarbius sprogstamuosius užtaisus rengti. Nuo 2007 m. pabaigos Faizullah medresė buvo naudojama „Al Kaida“ kovotojams, kurie vėliau buvo išsiųsti į Kandaharo provinciją, Afganistaną, rengti.
                  2010 m. Faizullah ėjo pareigas ir galbūt turėjo įvairios nuosavybės, įskaitant viešbučius, Dubajuje, Jungtiniuose Arabų Emyratuose. Faizullah su savo broliu Malik Noorzai (TI.N.154.11) reguliariai vykdavo į Dubajų ir Japoniją importuoti automobilių, automobilių dalių ir drabužių. Nuo 2006 m. pradžios Faizullah turėjo įmonių Dubajuje ir Japonijoje.

                  2)

                  Malik Noorzai (alias: a) Hajji Malik Noorzai, b) Hajji Malak Noorzai, c) Haji Malek Noorzai, d) Haji Maluk, e) Haji Aminullah).
                  Titulas: Haji. Gimimo data: a) 1957 m., b) 1960 m.
                  Pilietybė: Afganistano.
                  Kita informacija: a) Talibano finansininkas; b) turi įmonių Japonijoje ir dažnai vyksta į Dubajų (Jungtiniai Arabų Emyratai) ir Japoniją; c) nuo 2009 m. sudarė palankesnes sąlygas Talibanui vykdyti veiklą, be kita ko, verbuodamas ir teikdamas logistinę paramą; d) manoma, kad yra Afganistano ir Pakistano pasienio teritorijoje; e) priklauso nurzajų genčiai; f) Faizullah Noorzai Akhtar Mohammed Mira Khan brolis.
                  Įtraukimo į JT sąrašą data: 2011 10 4.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Malik Noorzai yra Pakistane įsikūręs verslininkas, teikęs finansinę paramą Talibanui. Malik ir jo brolis Faizullah Noorzai Akhtar Mohammed Mira Khan (TI.M.153.11) investavo milijonus dolerių į įvairias įmones Talibano naudai. 2008 m. pabaigoje Talibano atstovai kreipėsi į Malik kaip į verslininką, per kurį būtų galima investuoti Talibano lėšas. Be to, bent jau nuo 2005 m. Malik asmeniškai suteikė dešimtis tūkstančių dolerių Talibanui ir paskirstė jam šimtus tūkstančių dolerių, dalis kurių buvo surinkta iš paramos teikėjų Persijos įlankoje ir Pakistane, o dalis buvo Maliko asmeniniai pinigai. Malik taip pat turėjo hawala sąskaitą Pakistane, į kurią iš Persijos įlankos kas kelis mėnesius buvo pervedamos dešimtys tūkstančių dolerių Talibano veiklai remti. Malik taip pat sudarė palankesnes sąlygas Talibano veiklai vykdyti. 2009 m. Malik jau 16 metų dirbo Afganistano ir Pakistano pasienio regione esančios medresės (religinė mokykla), kurią Talibanas naudojo verbuojamų asmenų pasaulėžiūrai formuoti ir apmokyti, vyriausiuoju prižiūrėtoju. Be kita ko, Malik suteikė lėšų medresei remti. Malk su savo broliu taip pat atliko vaidmenį saugant transporto priemones, kurios turėjo būti panaudotos vykdant Talibano savižudžių susisprogdinimo operacijas, ir padėjo Talibano kovotojams judėti Helmando provincijoje, Afganistane. Malik turi įmonių Japonijoje ir dažnai lankosi Dubajuje ir Japonijoje verslo reikalais. Jau nuo 2005 m. Malik priklausė transporto priemonių importo įmonė Afganistane, kuri importavo transporto priemones iš Dubajaus ir Japonijos. Jis importavo automobilius, automobilių dalis ir drabužius iš Dubajaus ir Japonijos savo įmonėms, į kurias buvo investavę du Talibano vadai. 2010 m. viduryje Malik ir jo brolis pasirūpino, kad būtų atiduoti šimtai krovininių konteinerių, kaip manoma, verti milijonų dolerių, kuriuos anksčiau tais pačiais metais Pakistano valdžios institucijos buvo areštavusios, nes manė, kad gavėjai buvo susiję su terorizmu.

                  3)

                  Abdul Aziz Abbasin (alias: Abdul Aziz Mahsud).
                  Gimimo data: 1969 m.
                  Gimimo vieta: Sheykhano kaimas, Pirkowti sritis, Orguno rajonas, Paktijos provincija, Afganistanas.
                  Kita informacija: Sirajuddin Jallaloudine Haqqani (TI.H.144.07.) vadovaujamo Haqqani tinklo vienas iš pagrindinių vadų. Nuo 2010 m. pradžios Orguno rajono, Paktijos provincijos, Afganistanas, Talibano šešėlinis gubernatorius. Vadovavo iš ne Afganistano atvykusių kovotojų mokymo stovyklai Paktijos provincijoje. Dalyvavo transportuojant ginklus į Afganistaną.
                  Įtraukimo į JT sąrašą data: 2011 10 4.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Abdul Aziz Abbasin yra Haqqani tinklo (su Talibanu susijusi kovotojų grupė, kurios veiklos centras – Rytų Afganistano ir Šiaurės Vaziristano agentūra Pakistano federacijos principu valdomose genčių srityse) vienas iš pagrindinių vadų. Jau nuo 2010 m. pradžios Abbasin gaudavo Sirajuddin Haqqani (TI.H.144.07) nurodymus ir buvo jo paskirtas Orguno rajono, Paktijos provincijos, Afganistanas, Talibano šešėliniu gubernatoriumi. Abbasin vadovauja Talibano kovotojų grupei ir padėjo organizuoti mokymo stovyklą užsienio kovotojams Paktijos provincijoje. Abbasin taip pat prisidėjo rengiant pasalas prieš Afganistano Vyriausybės pajėgas aprūpinančias transporto priemones ir transportuojant ginklus į Afganistaną.


title: 2013 m. lapkričio 14 d. Komisijos įgyvendinimo reglamentas (ES) Nr. 1156/2013 dėl tam tikrų prekių klasifikavimo Kombinuotojoje nomenklatūroje

text:
16.11.2013

               LT

               Europos Sąjungos oficialusis leidinys

               L 306/8

         KOMISIJOS ĮGYVENDINIMO REGLAMENTAS (ES) Nr. 1156/2013
   2013 m. lapkričio 14 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia privalomąja tarifine informacija apie prekes, kurioms taikomas šis reglamentas, jos turėtojas galėtų remtis dar tam tikrą laiką, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;

               (5)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Remiantis Reglamento (EEB) Nr. 2913/92 12 straipsnio 6 dalimi, privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 14 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Nesukomplektuotas spalvoto vaizdo televizorius, kurio matmenys (be stovo) yra maždaug 75 × 44 × 5 cm, be vadinamojo tiunerio (imtuvinio derintuvo), su skystakristaliu vaizduokliu (LCD), kurio ekrano įstrižainė yra maždaug 81 cm (32 coliai), ir:

                              —

                              savoji skyra 1 920 × 1 080 pikselių,

                              —

                              kraštinių santykis 16:9,

                              —

                              taško žingsnis 0,369 mm,

                              —

                              su dviem 10 W garsiakalbiais,

                              —

                              su įjungimo ir valdymo mygtukais, įskaitant kanalų perjungimo mygtukus,

                              —

                              su lizdu vadinamajam tiuneriui (moduliui, kurį sudaro radijo dažnių grandinės (RD blokas), tarpinio dažnio grandinės (TD blokas) ir demoduliavimo grandinės (DEM blokas)) įmontuoti. Įmontavus tiunerio modulį aparatas gali priimti skaitmeninės televizijos signalus.

                        Jame įrengtos šios vaizdo sąsajos:

                              —

                              dvi HDMI,

                              —

                              sudėtinė IN,

                              —

                              komponentinė IN.

                        Aparate taip pat įrengtas MPEG dekoderis skaitmeniniams vaizdo signalams išskleisti ir elektroninis kanalų pasirinkimo (nustatymo) ir atminties valdymo įtaisas.
                  Aparatas yra su fiksuotu stovu be kreipiamojo ir sukamojo mechanizmo ir pateikiamas su nuotolinio valdymo pultu.

                  8528 72 40

                  Klasifikuojama vadovaujantis Kombinuotosios nomenklatūros 1, 2 (a punktu) ir 6 bendrosiomis aiškinimo taisyklėmis ir KN kodus 8528, 8528 72 ir 8528 72 40 atitinkančiais prekių aprašymais.
                  Atsižvelgiant į aparato objektyvias charakteristikas, būtent į tai, kad jame yra lizdas vadinamajam tiuneriu įdėti, MPEG dekoderis ir elektroninis kanalų perjungimo (nustatymo) ir atminties valdymo įtaisas, jam būdingos esminės sukomplektuoto televizinio signalo priėmimo aparato savybės. Todėl jis nepriskirtinas 8528 51 ar 8528 59 subpozicijai kaip monitorius.
                  Todėl aparatas klasifikuotinas kaip televizijos signalų priėmimo aparatas, kurio ekranas pagamintas naudojant skystakristalio vaizduoklio (LCD) technologiją, priskiriant KN kodą 8528 72 40.


title: 2013 m. lapkričio 28 d. Komisijos įgyvendinimo reglamentas (ES) Nr. 1247/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Jamón de Trevélez (SGN)]

text:
4.12.2013

               LT

               Europos Sąjungos oficialusis leidinys

               L 323/20

         KOMISIJOS ĮGYVENDINIMO REGLAMENTAS (ES) Nr. 1247/2013
   2013 m. lapkričio 28 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Jamón de Trevélez (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos geografinės nuorodos „Jamón de Trevélez“, kuri įregistruota Komisijos reglamentu (EB) Nr. 1855/2005 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 28 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 297, 2005 11 15, p. 5.

      (3)  OL C 179, 2013 6 25, p. 40.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.2 klasė   Mėsos produktai (virti, sūdyti, rūkyti ir kt.)

      ISPANIJA
      Jamón de Trevélez (SGN)